b'\n_START_ARTICLE_\nLorents Rynning\n_START_SECTION_\nLiv\n_START_PARAGRAPH_\nHan var s\xc3\xb8nn av g\xc3\xa5rdbruker Paul Emil Rynning, som senere ble protokollf\xc3\xb8rer i Oslo byrett, og Anne Margrethe Holtermann. Han var bror av Fredrikke Waaler._NEWLINE_Etter \xc3\xa5 ha v\xc3\xa6rt elev ved Kristiania katedralskole ble han student i 1888. Deretter begynte han \xc3\xa5 studere teologi, men gikk etter hvert over til \xc3\xa5 studere rettsvitenskap. Han tok juridisk embetseksamen i 1894, og slo seg ned som overrettssakf\xc3\xb8rer i Kristiania fra 1896. Fra 1899 hadde han sitt eget advokatkontor. Han ble h\xc3\xb8yesterettsadvokat i 1901 og forble advokat hele sin karriere. I \xc3\xa5rene mellom 1896 og 1913 var han flere ganger konstituert dommer i Oslo byrett._NEWLINE_Rynning utga en rekke juridiske avhandlinger, s\xc3\xa6rlig om allemannsretten. Hovedverket  hans er Bidrag til Norsk almenningsrett. Han var formann i komiteen som utarbeidet utkast til fornminneloven av 1951.\n_START_SECTION_\nUtmerkelser\n_START_PARAGRAPH_\nRynning ble \xc3\xa6resdoktor ved Universitetet i Hamburg i 1960. \xc3\x86resdoktoratet var blitt vedtatt allerede i 1936, men ble stanset etter at Carl von Ossietzky fikk Nobels fredspris.'